CELEX: 32005D0403
Language: hu
Date: 2005-05-25 00:00:00
Title: 2005/403/EK: A Bizottság határozata (2005. május 25.) a Tanács 89/106/EGK irányelve szerinti egyes építési termékek esetében a tetők és fedélhéjazatok külső tűz hatása alatti viselkedése szerinti osztályainak megállapításáról (az értesítés a C(2005) 1501. számú dokumentummal történt)  (EGT vonatkozású szöveg)

28.5.2005   
            
            
               HU
            
            
               Az Európai Unió Hivatalos Lapja
            
            
               L 135/37
            
         A BIZOTTSÁG HATÁROZATA
   (2005. május 25.)
   a Tanács 89/106/EGK irányelve szerinti egyes építési termékek esetében a tetők és fedélhéjazatok külső tűz hatása alatti viselkedése szerinti osztályainak megállapításáról
   (az értesítés a C(2005) 1501. számú dokumentummal történt)
   (EGT vonatkozású szöveg)
   (2005/403/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre (1) és különösen annak 20. cikke (2) bekezdésére,
   mivel:
   
               (1)
            
            
               A 89/106/EGK irányelv szerint nemzeti, regionális vagy helyi szinten az épületek különböző védelmi szintjének figyelembevétele érdekében szükséges lehet rögzíteni a termékek tűzállósági osztályát az értelmező dokumentumokban foglalt alapvető követelmények tekintetében. Ezeket a dokumentumokat a 89/106/EGK tanácsi irányelv értelmező dokumentumairól szóló bizottsági közlemény (2) formájában hirdették ki.
            
         
               (2)
            
            
               A 2. számú értelmező dokumentum a tűz esetén alkalmazandó alapvető biztonsági követelmény tekintetében számos kapcsolódó intézkedést sorol fel, amelyek együtt határozzák meg a tagállamokban különböző módon kidolgozandó tűzbiztonsági stratégiát.
            
         
               (3)
            
            
               A 2. számú értelmező dokumentum meghatározza a külső tűznek kitett tetőfedő építési termékekkel kapcsolatos követelményeket.
            
         
               (4)
            
            
               Harmonizált megoldásként a 89/106/EGK tanácsi irányelvnek a tetők és fedélhéjazatok külső tűz hatása alatti viselkedésének osztályozása tekintetében történővégrehajtásáról szóló, 2001. augusztus 21-i 2001/671/EK bizottsági határozat egy osztályozási rendszert vezetett be (3).
            
         
               (5)
            
            
               Egyes plasztiszol bevonatú acél tetőfedő lemezek esetében a 2001/671/EK határozatban megállapított osztályozást kell használni.
            
         
               (6)
            
            
               Számos építési termék és/vagy anyag külső tűz hatása alatti viselkedése a 2001/671/EK határozatban megállapított osztályozásnak megfelelően már kialakult, továbbá a tagállamok tűzvédelmi hatóságai kellően ismerik azt, tehát számukra nincs szükség e különleges tulajdonság tesztelésére.
            
         
               (7)
            
            
               Az e határozatban előírt intézkedések összhangban vannak az építésügyi állandó bizottság véleményével,
            
         ELFOGADTA EZT A HATÁROZATOT:
   1. cikk
   Azok az építési termékek és/vagy anyagok, amelyek további tesztelés nélkül megfelelnek a „külső tűz hatása alatti viselkedés” jellemző tulajdonságnak, a mellékletben találhatók.
   2. cikk
   A 2001/671/EK határozatban elfogadott külső tűz hatása alatti viselkedés osztályozása szerinti különböző építési termékekre és/vagy anyagokra alkalmazandó meghatározott osztályokat e határozat melléklete tartalmazza.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2005. május 25-én.
      
         
            a Bizottság részéről
         
         Günter VERHEUGEN
         
            alelnök
         
      
   
   
      (1)  HL L 40., 1989.2.11., 12. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv
   
      (2)  HL C 62., 1994.2.28., 1. o.
   
      (3)  HL L 235., 2001.9.4., 20. o.
   
      MELLÉKLET
      Az e mellékletben található táblázatok felsorolják azokat az építési termékeket és/vagy anyagokat, amelyek további tesztelés nélkül megfelelnek a „külső tűz hatása alatti viselkedés” jellemző tulajdonságnak.
      Táblázat
      A plasztiszol bevonatú acél tetőfedő lemezek külső tűz hatása alatti viselkedése szerinti osztályok
      
                  Termék
               
               
                  Osztály (1)
                  
               
            
                  
                     Plasztiszol bevonatú acél tetőfedő lemezek az alábbiak szerinti leírásban és amikor egyetlen rétegbe van beépítve vagy többrétegű tetőfedő rendszerbe van építve az alábbiak szerint
               
               
                  BTETŐ (t1)
                  BTETŐ (t2)
                  BTETŐ (t3)
               
            
                  Az EN 14782 és az EN 14783 szabványnak megfelelő tetőfedő lemezek, amelyek hengerelt acéllemezekből, sík acéllemezekből vagy rétegelt, galvanizált vagy legalább 0,40 mm vastagságú cink-alumínium ötvözettel bevont, szerves külső bevonattal (az időjárásnak kitett oldalon) és tetszés szerint a hátsó (belső) oldalon szerves bevonattal. A külső bevonat folyékony állapotban alkalmazott plasztiszol festék, amelynek névleges száraz filmsűrűsége legfeljebb 0,200 mm, fűtőértéke 8,0 MJ/m2-nél nem magasabb és száraz tömege legfeljebb 330 g/m2. A szerves bevonat hátsó oldalának (ha van) fűtőértéke 4,0 MJ/m2-nél nem magasabb és száraz tömege legfeljebb 200 g/m2.
                  
                     Egyrétegű tetőfedő rendszer, amely egyetlen rétegből áll, szigetelés nélküli, támszerkezeten (összefüggő vagy nem összefüggő síneken) van elhelyezve, és amely az A2-sl, d0 vagy annál jobb tűzzel szembeni viselkedés szerinti osztályba tartozik.
                  Többrétegű tetőfedő rendszer, ahol a plasztiszol bevonatú acél tetőfedő lemezek képezik a külső réteget egy olyan többrétegű rendszerben, ahol a támszerkezet A2-sl, d0 vagy annál jobb tűzzel szembeni viselkedés szerinti osztályba tartozik, és ahol közvetlenül a plasztiszol bevonatú acéllemez alatt egy, az A2-s1, d0 vagy annál jobb tűzzel szembeni viselkedés szerinti osztályba tartozó szigetelőréteg található. Ennek a szigetelésnek az EN 13162 szabványnak megfelelő bevonat nélküli ásványgyapotnak kell lennie, és legalább 10 kg/m3 minimális sűrűségű (5 tömegszázalék maximális névleges gyantatartalmú) és legalább 80 mm vastagságú üveggyapot bevonattal, vagy 25 kg/m3 minimális sűrűségű (3,5 tömegszázalék maximális névleges gyantatartalmú) kőgyapot bevonattal kell rendelkeznie.
                  
                     Illesztések: Ha a felső burkolat illesztéseket tartalmaz, ezeknek a következők szerintinek kell lenniük:
                  
                              —
                           
                           
                              Trapéz alakú hengerelt lemez – amelynek az oldalsó bevonata legalább egy átlapolást tartalmaz, legalább egy bordázattal, és amelynek szélső bevonata legalább 100 mm.
                           
                        
                              —
                           
                           
                              Hullámlemez – amelynek az oldalsó bevonata legalább egy átlapolást tartalmaz, legalább egy hullámvonallal és amelynek szélső bevonata legalább 100 mm.
                           
                        
                              —
                           
                           
                              Sík lemezek/táblák – amelyeknek oldalsó és szélső bevonata legalább 100 mm.
                           
                        
                              —
                           
                           
                              Álló korcolt lemezfedő rendszerek – az oldalsó átlapolt illesztés függőlegesen álló átlapolt vagy süveges korcolás, amely elegendő ahhoz, hogy a lemezek közötti folyamatos közvetlen kapcsolatot és a vízzáró illesztést biztosítsa, és adott esetben a szélső illesztéseknek legalább 100 mm-en átlapoltnak kell lenniük.
                           
                        A tömítéseknek 1 500–1 700 kg/m3 névleges sűrűségű butil-masztixból vagy hasonló anyagból kell lenniük, amelyet folyamatosan kell felvinni az illesztés átlapolt felületére, megközelítőleg 45 g/m hosszan.
                  
                     Rögzítések. A tetőfedő lemezeket a támszerkezethez fém mechanikai rögzítőanyaggal rögzítik, amely megfelelő ahhoz, hogy a tetőszerkezet szerkezeti stabilitását biztosítsa, további fémrögzítések is használhatók a különböző lemezek közötti folyamatos közvetlen kapcsolat és a vízzáró illesztés biztosításához.
               
            
         (1)  A 2001/671/EK határozat mellékletében szereplő táblázatban meghatározott külső tűz hatása alatti viselkedés osztályozása.